Նաեւ սա պետք է հստակորեն նշվի, որ Հայաստանի եւ Թուրքիայի միջեւ հարաբերությունների կարգավորումն սկզբից եւեթ վերաբերել է առանց նախապայմանների կարգավորմանը: Հայերը խնդիրներ եւ պահանջներ ունեն Թուրքիայից, Թուրքիան կարող է Հայաստանի հետ բարդություններ ունենալ եւ այլն, հետեւաբար, անհրաժեշտ է նախ երկու երկրների միջեւ հարաբերություններ հաստատել, հետո անցնել խնդիրների քննարկման եւ գուցե լուծումներ փնտրելու: